อยากสอบถามค่ะ?? รับประทานอาหารก็อาเจียน ไม่รับประทานอาหารก็อาเจียน รุ้สึกคลื่นไส้ระหว่างวันเกิดจากอะไรค่ะ เดิมทีป่วยเป็นโรคซึมเศร้าอยู่แล้ว ทานยามา 2 ปี แต่อาการอาเจียนพึ่งจะมาเป็นได้ประมาน 2-3 เดือนนี้ ยาที่คุณปรับเปลี่ยนมีผลหรือเปล่าค่ะ หรือเกิดจากความเคียด หรืออะไร?? (ส่วนตัวไม่มีแฟนนะค่ะตัดเรื่องการตั้งครรค์ออกไปค่ะ)​
สวัสดีค่ะ อาการอาเจียนมาก อาจมีสาเหตุจาก-กระเพาะอาหารอักเสบ อาจทำให้มีการคลื่นไส้ อาเจียน จุกแน่นท้องสัมพันธ์กับมื้ออาหาร รักษาด้วยการรับประทานยาลดกรด-กรดไหลย้อน คลื่นไส้ อาเจียน แสบร้อนกลางอก แน่นอก รักษาด้วยการรับประทานยาลดกรด-อาหารเป็นพิษ ถ้าเป็นเฉียบพลัน มีไข้ ท้องเสีย ปวดท้องมากร่วมด้วย-ผลข้างเคียงจากการใช้ยา-มีความดันในสมองที่สูงขึ้น เช่นมีเนื้องอก หรือเลือดออกในสมอง แต่มักเป็นอาเจียนพุ่งและปวดศีรษะมากการดูแลตัวเองเบื้องต้น รับประทานอาหารอ่อนๆและสุกสะอาด หลีกเลี่ยงการรับประทานอาหารมื้อใหญ่ในคราวเดียว กินแล้วนั่งหัวสูงไว้อย่างน้อย 3 ชั่วโมง งดชา กาแฟ แอลกอฮอล์ หรือน้ำอัดลม และอาหารรสจัด รับประทานยาแก้อาเจียนก่อนอาหารได้ควรไปพบแพทย์ถ้าแน่นท้องมาก คลื่นไส้ อาเจียน กินได้น้อยอ่อนเพลีย หรือปฏิบัติตามคำแนะนำข้างต้นแล้วไม่ดีขึ้น อาจกลับไปพบจิตแพทย์ที่ดูแล และนำชื่อยาที่กินอยู่ไปให้แพทย์ดูว่าอาจทำให้เกิดอาการอาเจียนได้หรือไม่